І гэтая надзея, трэба сказаць, спраўджваецца. У БДПУ праводзяцца курсы па вывучэнні італьянскай мовы (выкладчыка знайшлі ў Беларускім дзяржаўным універсітэце), два студэнты нават з’ездзілі ў Італію з місіяй суправаджэння. А з магістрантамі факультэта Леанід Абрамавіч плануе ў будучыні стварыць кнігу, заснаваную на гісторыях усыноўленых і іншых дзяцей з няпростымі лёсамі. “Мы вельмі сур’ёзна будзем падтрымліваць тых магістрантаў, якія захочуць працаваць у гэтым напрамку”, — падкрэслівае ён.